CELEX: 32013D0282
Language: ro
Date: 2013-06-11 00:00:00
Title: 2013/282/UE: Decizia de punere în aplicare a Comisiei din 11 iunie 2013 de modificare a Deciziei 2006/784/CE în ceea ce privește formula unei metode autorizate de clasificare a carcaselor de porc în Franța [notificat cu numărul C(2013) 3437]

13.6.2013   
            
            
               RO
            
            
               Jurnalul Oficial al Uniunii Europene
            
            
               L 161/10
            
         DECIZIA DE PUNERE ÎN APLICARE A COMISIEI
   din 11 iunie 2013
   de modificare a Deciziei 2006/784/CE în ceea ce privește formula unei metode autorizate de clasificare a carcaselor de porc în Franța
   [notificat cu numărul C(2013) 3437]
   (Numai textul în limba franceză este autentic)
   (2013/282/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Prin Decizia 2006/784/CE a Comisiei din 14 noiembrie 2006 privind autorizarea unor metode de clasificare a carcaselor de porc în Franța (2), utilizarea a șapte metode de clasificare a carcaselor de porc în Franța a fost autorizată.
            
         
               (2)
            
            
               Franța a solicitat Comisiei să autorizeze înlocuirea formulei utilizate în metoda de clasificare a carcaselor de porc „CSB Image-Meater” pe teritoriul său pentru că metoda actuală de clasificare are nevoie de adaptare tehnică. Franța a prezentat o descriere detaliată a testelor de disecție, cu indicarea principiilor care stau la baza acestei noi formule, a rezultatului testelor sale de disecție și a ecuației utilizate pentru estimarea procentului de carne macră în protocolul prevăzut la articolul 23 alineatul (4) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (3).
            
         
               (3)
            
            
               Din examinarea acestei solicitări reiese că sunt îndeplinite condițiile de autorizare a noii formule. Această formulă ar trebui, prin urmare, autorizată în Franța.
            
         
               (4)
            
            
               Prin urmare, Decizia 2006/784/CE ar trebui modificată în consecință.
            
         
               (5)
            
            
               Modificările aparatelor sau ale metodei de clasificare trebuie permise numai dacă sunt autorizate în mod explicit printr-o decizie de punere în aplicare a Comisiei.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   Anexa la Decizia 2006/784/CE se modifică în conformitate cu anexa la prezenta decizie.
   Articolul 2
   Prezenta decizie se adresează Republicii Franceze.
   
      Adoptată la Bruxelles, 11 iunie 2013.
      
         
            Pentru Comisie
         
         Dacian CIOLOȘ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 318, 17.11.2006, p. 27.
   
      (3)  JO L 337, 16.12.2008, p. 3.
   
      ANEXĂ
      În partea 6 (CSB Image-Meater) din anexa la Decizia 2006/784/CE a Comisiei, punctele 2 și 3 se înlocuiesc cu următorul text:
      
         
                     „2.
                  
                  
                     Aparatul CSB Image-Meater este compus în special dintr-o cameră video, un PC dotat cu un card de analiză de imagini, un ecran, o imprimantă, un mecanism de comandă, un mecanism de măsurare și interfețe. Cele patru variabile ale Image-Meater sunt măsurate la linia mediană; valorile măsurate sunt transformate în estimare a cărnii macre de către o unitate centrală.
                  
               
                     3.
                  
                  
                     Conținutul de carne macră al carcasei se calculează după următoarea formulă:
                     
                        
                     unde:
                     
                                 Ŷ =
                              
                              
                                 procentul estimat de carne macră în carcasă;
                              
                           
                                 G3 —
                              
                              
                                 grosimea minimă a slăninii (incluzând șoriciul) deasupra mușchiului gluteus medius (în milimetri);
                              
                           
                                 G4 —
                              
                              
                                 media slăninii (incluzând șoriciul) deasupra celor patru vertebre lombare (numite Va, Vb, Vc, Vd) (în milimetri);
                              
                           
                                 M3 —
                              
                              
                                 grosimea minimă a mușchiului între partea anterioară a mușchiului gluteus medius și partea dorsală a canalului rahidian (în milimetri);
                              
                           
                                 M4 —
                              
                              
                                 adâncimea medie a mușchiului pe cele patru vertebre lombare (numite Va, Vb, Vc, Vd) (în milimetri).
                              
                           Această formulă este valabilă pentru carcasele cu greutatea cuprinsă între 45 și 125 de kilograme.”